A Tiergarten ill. hivatalosan Großer Tiergarten Berlin egyik nagy belvárosi parkja, csak a neve „állatkert”. Területe 210 hektár és így a tempelhofi park után a város második, és Németország harmadik legnagyobb belvárosi parkja. Összehasonlításul: a müncheni Englischer Garten 417 hektár, a londoni Hyde Park 141 hektár, a New York-i Central Park 341 hektár. Több forgalmas út is áthalad a területén, többek között a "Straße des 17. Juni"; az utak kereszteződésében áll a "Siegessäule", egy porosz győzelmi emlékmű. Itt fut a Budapester Straße is.